kaerle etc doen te wetene allen luyden tegenwoidich ende
toecommende dat wy ontfangen hebben die oitmoedighe
supplicatie van gillis vande guechte wonachtich binnen der
prochie van wambeke in onser lande van brabant inhoudende
hoe dat hy suppliant omtrent onser lieve vrouwen daghe half
ougst anno 1538 geseten es binnen der parochie van sinte
cathelynen lombeke ten huyse van everart vanden slachmolen
metten scepene ende wethouderen aldaer ende nae dat zy tussenhen
goede chiere gemaect hadden es de suppliant met eenigen vanden
selven wethouderen ende met andere goede mannen thuys waert
gegaen ende onder wegen commende esser een persoen geweest
geheeten jan van bossuyt en heeft totten suppliant geseyt
gillis gaanwy alhier onder ons beyden sy ghecken met ons
den suppliant metten arme nemende ende hem leydende eenen
anderen wech ende ter stont onder hen beyde zynde
geeft die voornoemde jan van bossuyt totten suppliant met grammen
moede gevraecht wat hadde $$ te lombeke te doene
de suppliant antwoerde om die bede die ghy op my hadt
doen heysschen van $$ daer ic maer op $$ geseten
was doen seyde de voirnoemden jan met spytige woerden ghy
zyt snoder dan noeyt dief die aen de galghe gehangen
was die suppliant vraechde waerom datte de voirnoemden jan
seyde omdat ghy soe menighen quaden eedt gedaen hebt
om die bede gevende den suppliant vele vuyle d$$erssche
injurieuse woerden die onverdrachgelyck waeren dwelck
die suppliant presenteert te affirmeren by eede op dats noot zy
ende naer vele vuyle spytighe injurieuse woerden die
de suppliant nyet langer en heeft connen verdraghen heeft met
hittigen bloede ende vuyt evelen moede naer den voirnoemden
jan gesmeten met een labuer scuppe die hy in zyn handt
hadde ende heeft den selven jan gegeven eenen slach achter
op zyn hooft dat hy metten selven slage ter erden viel
ende es alsoe blyven liggen gelyck oft hy doot geweest
hadde dit siende de suppliant nyet tegenstaende die
onverdragelicke woerden injurieuse woerden die hy vanden
voirnoemden jan eerst hadde moeten lyden heeft hem metter hant
genomen ende hem gebeden om genade zeer vriendelycken
biddende dat hy hem eenige kennisse geven woude twelck
die voirschreven jan nyet gedaen en heeft mits welcken die suppliant
van hem gesceeden is ende es de voirschreven jan corts daer naer
opgestaen ende hem ge$ van twee oft drie van zyne gebueren
thuyswert geleyt geweest ende tot hem selven gecommenn zynde
be.... zyn groot ongelyck heeft vuyt dyen gebeden
zynder huysvr$$ ende anderen zyner vrinden die daer present
waeren dat zy zoe verre hy van dier quetsuren storve den
suppliant tselve souden willen vergeven sonder eenige wraeke
daeraf te nemene oft te doene want het zoe wel zyn
schult was dat tselve feyt gebuert was als tsuppliants
schult van welcke quetsuren ende anders datter toegeslegen
is die voirnoemden jan binnen 14 daeghen daernaer oft daeromtrent
gecommen is van levende lyve ter doot ende hoewel tvoirschreven
feyt den suppliant vuyt gronden synder herten zeere leet is hem
buchtende rigeur van iustitie heeft hem sedert geabsenteert
vuyt onsen landen ende heerlicheden levende in groote miserie
ende armoede ende en soude inden selven nyet dorren wederkeeren
noch converseren ten zy dat onse gracie remissie ende pardoene
hem hierop gedeylt en werdden alsoe hy seegt ons daerom zeer
oitmoedelyk biddende soe eest dat wy die zaecken voerscreven
onergemerct den voirnoemden gillis vande guechte suppliant genegen
wesende tzynder bede ende begheerte ende hem willende in
dit stuck gracie ende genaede prefereren voir rigeur van
justicien bysonder in consideratie van onse wedercompste
in onsen landen van herwaets over ende ter contenplatie vande
grasien ende $$torien die god almachtich duer zynder godlicker
goederthierentheyt ons verleent heeft duerende onse ...en
ende absentie van onsen voirschreven lande van herwerts inden keyserrycke
ende tochten die wy zedert gedaen hebben zoe in hongrien affrycken
als elders tegens den turck moren ende anderen ongelovige ende
insgelycx in gedenckensse vanden peyse ende eewige vrientscap
met ende tusschen onsen zeer lieven ende beminden den brueder den
kerstelicxsten coninck van vranckerycke ende ons hebben
inden gevalle als boven vergeven geremitteert ende quytgescolden
vergeven remitteren ende schelde quyte vuyt vuyt onser zonderlinge
gracie mits desen onsen brieve tfeyt ende manslach boven verclaert
mitsgaders alle peynen boete ende breucke corporelle ende
criminelle daerinne hy ter cansen van dien ende mit datter
aencleeft iegens ons ende iusticie mesdaen ende mesbruyct mach
hebben ende hebben hem daeraf weder gestelt ende gerestitueert
stellen weder ende restitueren tot zyne goede faeme naeme
ende geruchte in onsen voirschreven lande ende heerlickheyden
mitgaders tot zyne onverbuerden goeden indien hy eenighe
heeft alsoe hy was voir de toecompste vanden voirschreven manslach
imponerende hierop een eewich zwygen ende scilencie onssen
procureur generael van brabant ende alle anderen onsen
rechteren iusticieen ende officieren wie zy zyn stisfactie
ende beteringe eerst ende alvooren gedaen der geinteresseerde
partie indien tselve noch nyet gedaen en is ende eenige daer
toe dient civillyck alleenelyc behoudelyck dz die voirnoemde
suppliant gehouden wert tvoirschreven feyt iegens ons te beteren civilyc
naer der gelegentheyt vande saecken ende die faculteyt van
zynen goeden ende te betalen ende reffonderen die redelycke
costen van iusticien indien daer eenige zyn ter taxatie
ende arbiterscepe van onsen lieven ende getrouwen die cancellier
ende luyden van onsen raede in brabant die wy daer toe
committeren den welcken wy bevelen dat voir hen groepen
die ghene dier over behooren geroupen te zyne zy procederen
wel ende duechdelyck ter verifficatie ende interinering van desen
naer huere vorme ende inhouden welck interinemente h$ suppliant
gehouden zal zyn aldaer te versuecken binnen eenen iaere
naer datum van desen opte verbuerte van te verliesen
deffect derselver ende dat gedaen ende die voirschreven amende
civille ende costen van iusticien iendien daer eenige zyn
getaxeert gearbitreert ende byden suppliant betaelt zynde in handen
van onsen ontfanger vande expl..ten die gehouden wordt
van de amende civille ontfanck te maeken rekninge ende
bewys ende reliqua te doene tonsen behoef met anderen $$ partien, peynen?
van zynen ontfange zy onsen drossart van brabant meyer
van loevene amman van buressel schouteten van
antwerpen ende vanden bossche ende allen anderen onsen
ende der smaeler heeren ende van onsen vasallen rechteren
iusticieren ende officieren on voirschreven lants ende hertochdoms
van brabant tegenwoirdich ende toecommende huere stedehouderen
ende eenen iegelyc van hen bezondere zoet behooren sal doen
laten ende gedooghen den voirnoemden suppliant van dese onsen gracie
kennisse ende pardoene ende van alden inhouden van desen
inder vuegen ende manieren voren verhaelt rustelyck
vredelyc volcommelyc ende eeuwelyc genyeten ende gebruycken
sonder hem te doene oft te laeten geschiene nu noch in
toecommende tyden eenich hinder letsel oft moeyenisse aen
lyfve noch aen goede in eeniger manieren ter contrarien
maer indien zyn lyf oft eenige van zyne onverbuerde
goeden zyn oft waeren hiernaemaels hieromme gevangen
gearresteert oft becommert dat zy die stellen ende setten
oft doen setten stellen setten ter stont ende sonder vertreck tot
volcommen delivrancie slakinge ende delivrancie want ons
alsoe gelieft ende ten eynde dat dit goet vast ende gestaedich
blyve teeuwigen daege zoe hebben wy onsen zegel hieraen
doen hangen behoudens in anderen saecken ons recht
ende eenen iegelycken tzyne in allen gegeven in onser
stadt van ghendt inde maendt van merte int jaer onssheren
duysent vyfhondert negenendertich van onsen keyserrycke
txxe ende van spaengien beyde den cer$$ ende anderen
txxiiije aldus gescreven opte plycke byden keyser
ende geteekent verreyken visa $$
gecollationeert ende bevonden accorderend
metter minuten